14/09/2011 | Administración LocalMunicipal
Oleiros
Urbanismo
Notificación Resolución n.º 3351/11 de aprobación inicial Estudo Detalle POL-15, en Perillo, para Hdros. descoñecidos de José Miñán Aradas. Expte. FG n.º 579

Ignorándose o paradoiro actual dos Herdeiros de D. JOSE MILLAN ENCOMIENDA HERMES ARADAS, titular catastral afectado polo expediente de ESTUDO DE DETALLE POLÍGONO 15 “NEIRA VILAS-AS VIÑAS”, en PERILLO, pola presente notifícase, de conformidade co establecido no art.59.4. da Lei 30/92 de 26 de novembro, de Réxime Xurídico das Administracións Públicas e do Procedemento Administrativo Común, o acordo do teor literal seguinte: Na Casa Consistorial de Oleiros, a trinta de agosto de dous mil once, o Sr. Alcalde-Presidente, DON ÁNGEL GARCÍA SEOANE, dita a seguinte RESOLUCIÓN: VISTO expediente para a tramitación de ESTUDO DE DETALLE POLÍGONO 15, NEIRA VILAS-AS VIÑAS, en PERILLO. RESULTANDO que se emitiu informe pola Coordinadora de Servizos Urbanísticos en data 30.08.11, do teor literal seguinte: “Por Vasile Viorel Errougui Ouriach e Outros, preséntase o día 24.05.2011 nº rexistro 8112, ESTUDO DE DETALLE DO POLIGONO 15, NEIRA VILAS-AS VIÑAS, PERILLO e complétase a documentación o 14.07/2011.1. Reaxustar as aliñacións e rasantes establecidas pola ordenación do Plan Xeral.2. Ordenar a volumetría das áreas edificables respectando as determinacións de ordenación do Plan.3. Concretar condicións estéticas e de composición das edificacións previstas. De acordo co artigo 73.1. a) da Lei 9/2002, do 30 de decembro, de Ordenación e Protección do Medio Rural de Galicia (modificada pola Lei 15/2004 de 29 de decembro) os obxectivos propios dos estudios de detalle poden ser os seguintes: a) Completar ou reaxustar as aliñacións e as rasantes. b) Ordenar os volumes edificables. c) Concreta-las condicións estéticas e de composición da edificación complementarias do planeamento. As determinacións urbanísticas do Estudo de Detalle son as seguintes: Segundo o levantamento topográfico, a superficie total do Polígono delimitado polo Plan Xeral é de 6.553,07 m 2 dos cales 612,49 corresponden a espazos viarios existentes de titularidade pública. Resulta así unha superficie neta de titularidade privada do polígono de 5.940,58 m 2. esta superficie case coincide coa estimada no Plan Xeral de 5.847 m 2 sendo a diferenza tan só dun 1,6 %. Será esta superficie de 5.940 m 2 a que se utilice para aplicarlle os parámetros urbanísticos. Quedan as seguintes superficies: A parcela edificable, como xa se dixo, reduce a súa superficie sobre a prevista na ordenación do Plan Xeral para poder dar acollida as superficies reservadas polo Plan xeral de Zona verde e viario-aparcamento. Queda así unha superficie restante de 3.066,34 m 2 Esta parcela ordénase previndo a ocupación de parte dela baixo rasante e fragmentando o volume sobre rasante en tres volumes “A”, “B” e “C” de baixo e tres plantas e baixocuberta. O plan xeral obriga a destinar o 20% da edificabilidade residencial a vivendas de protección. No estudio de detalle resérvase un mínimo de 1.206,53 m 2 de edificabilidade no Volume “C” sobre un total de edificabilidade residencial de 5.615,92 m 2. Estes 1.206,53 m2 supera lixeiramente o 20% da edificabilidade de uso residencial esixida. Na seguinte táboa recóllese a edificabilidade repartida por usos e por volumes edificables prevista pola ordenación de volumes do Estudo de Detalle. O arquitecto municipal emite informe o 16.08.2011 no que conclúe: As determinacións do Estudo de Detalle axústanse as permitidas polo Plan Xeral e pola lei 9/2002. Non implican incremento de ocupación do solo, nin sobrepasan as alturas nin os volumes edificables determinados no Plan Parcial. Por outra parte, tampouco ocasiona prexuízos nin altera as condicións urbanísticas dos predios colindantes, polo que desde o punto de vista técnico infórmase o mesmo FAVORABLEMENTE e cumpre aprobar inicialmente o presente Estudo de Detalle.” De conformidade co art.86.2 os Estudos de Detalle serán aprobados inicialmente polo órgano municipal competente e sometidos a información pública por prazo mínimo de vinte días mediante anuncio que se publicará no Diario Oficial de Galicia e nun dos xornais de maior circulacion da provincia. Segundo o art.21 da Lei de Bases de Réxime Local, corresponde ao Alcalde a aprobación inicial do documento.” Por todo o que, en uso das facultades atribuídas pola lei, RESOLVO: Primeiro.- Aprobar inicialmente o ESTUDO DE DETALLE POLIGONO 15, NEIRA VILAS-AS VIÑAS, en PERILLO. Segundo.- Expoñer ao público por prazo de vinte días, anunciándose así no Diario Oficial de Galicia e no xornal “El Ideal Gallego”. Terceiro.- Notificar ao promotor, Vasile Viorel Errougui Ouriach E OUTROS. Cuarto.- Notificar aos titulares catastrais de terreos dentro do ámbito que teñen o citado prazo de 20 días para presentar as alegacións oportunas. Quinto.- Dilixenciar documento de data 14 / 07 / 2011 nº rexistro 11234. Sexto.- Remitir á Excma. Deputación Provincial para a emisión de informe sectorial ao lindar o ámbito por colindancia coa estrada DP-5803 (Rúa Xosé Neira Vilas).” Oleiros, 31 de agosto de 2011. O Alcalde-Presidente, Asdo.: Ángel García Seoane.